1.כנגד הנאשם הוגש כתב אישום המייחס לו את ביצוען של העבירות הבאות: איומים לפי סעיף 192 לחוק העונשין התשל"ז – 1977 (להלן: חוק העונשין) וכן תקיפת עובד ציבור לפי סעיף 382א(א) לחוק העונשין.
2.על פי עובדות כתב האישום, במועד הרלוונטי לכתב האישום, היה הנאשם אסיר בבית הסוהר איילון (להלן: בית הסוהר). ביום 12.7.12, בשעה 11:14 או בסמוך לכך, בבית הסוהר, תקף הנאשם את הסוהר אמארה טדלה (להלן: אמארה) בכך שהוציא ידו מהאשנב התחתון של דלת תאו (להלן: התא) ודקר אותו באמצעות עט. מיד לאחר מכן, סגר הנאשם את פתח האשנב והגיעו למקום שני סוהרים נוספים, צחי צדקה (להלן: צחי) וכן מפקדת האגף שבו מצוי התא, ליטל אופיר (להלן : ליטל). כמו כן, על פי עובדות כתב האישום, בהמשך, ירק הנאשם על אמארה מפתח האשנב העליון של תאו וכן קילל את הסוהרים ואיים עליהם בכך שאמר: "בני זונות, זונות, אני יזיין אתכם ואוריד לכם את הראש". בנוסף, הנאשם שפך על ליטל כוס מים וכן קילל אותה "זונה, מזדיינת, שרמוטה".
3.מטעם המאשימה העידו אמארה, ליטל וצחי וכן אלכס ריבקין (להלן: אלכס), אשר גבה את אמרתו של הנאשם.
א.ביום 12.7.12 הנאשם היה מוחזק בתא באגף הפרדה. בדלת תאו של הנאשם היו שני אשנבים, אשנב עליון ואשנב תחתון, כאשר לכל אשנב ישנו מכסה המאפשר את סגירתו מהצד של הדלת שמחוץ לתא.
ב.בעת שאמארה עבר במסדרון האגף ליד התא של הנאשם, הנאשם ניסה לדקור אותו דרך האשנב התחתון עם חפץ לא מזוהה, אך להערכתו ככל הנראה מדובר בעט. אמארה זז לאחור וסגר מבחוץ את המכסה של האשנב התחתון.
ג.הנאשם גם קילל ואיים באומרו כלפי הסוהרים את הדברים הבאים: "בני זונות, אני אזיין אתכם, אני אוריד לכם את הראש".